У класе 5—6-м мы з сястрой тайком ад бацькоў купілі пласцінку “Вакол свету”, на якой былі запісы Дзіна Рыда, Элвіса Прэслі, Карэла Гота і іншых вядомых выканаўцаў капіталістычных і сацыялістычных краін. Мы вельмі баяліся, што тата знойдзе гэтую пласцінку. Як мы яе ні хавалі, бацька знайшоў-такі. Але, на наша здзіўленне, тая музыка яму спадабалася: “Ну што, дзеткі, вельмі прыемная добрая музыка, — сказаў ён, — слухайце на здароўе”.